EkBass/fiwiki-20250220-pages-articles huggingface dataset:
Hronsekin puukirkko

Hronsekin puukirkko on Unescon maailmanperintöluettelon kohteeseen Slovakian Karpaattien puukirkot kuuluva kirkko Hronsekin kylässä Slovakiassa. Hronsekin protestanttinen puukirkko rakennettiin tarkkojen säännösten mukaan kokonaan puusta. Protestantit saivat luvan rakentaa kirkkoja vuonna 1681, mutta kirkkoväki jatkoi jumalanpalvelustensa järjestämistä Rothovin kartanossa. Vasta lokakuussa 1725 laskettiin uuden kirkon perustukset. Kirkko saatiin rakennettua noin vuodessa. Laiva on ristinmuotoinen ja se on 8 metriä korkea ja 26 metriä pitkä. Kirkkoon mahtuu 1 100 ihmistä, sillä penkit ovat järjestetty amfiteatterimaisesti. Banskábystricalaisen mestarin Martin Podkonickýn suunnittelemat urut ovat vuodelta 1754. Kellotorni sijaitsee hieman erillään varsinaisesta kirkkorakennuksesta. Kirkon sisäosien koristelu on vähäistä ja se on pääasiassa yksityiskohtaisia kaiverruksia. Seinät ja katto on jätetty luonnolliseen puiseen väriinsä. == Lähteet == ==Aiheesta muualla== Luokka:Slovakian puukirkot Luokka:Banská Bystrican alue
Matt Willis

Matthew "Matt" James Willis (s. 8. toukokuuta 1983 Tooting, Etelä-Lontoo, Iso- Britannia) on englantilainen laulaja ja lauluntekijä. Hän tuli tunnetuksi Busted-yhtyeestä, jonka muita jäseniä olivat James Bourne ja Charlie Simpson. Bustedissa hän soitti bassoa ja lauloi. Bustedin hajottua Willis on tehnyt soolouraa. Singlejä vuonna 2005 ja 2006 olivat ”Up All Night”, ”Hey Kid”, ”Don't Let It Go to Waste” ja cover-versio The Primitives -yhtyeen kappaleesta ”Crash” elokuvasta Mr. Bean lomailee. == Aiheesta muualla == *Virallinen kotisivu Luokka:Brittiläiset lauluntekijät Luokka:Brittiläiset laulajat Luokka:Vuonna 1983 syntyneet Luokka:Elävät henkilöt
Kissin’ Time

Kissin’ Time on Kiss-yhtyeen julkaisema kappale ja single vuodelta 1974. ”Kissin’ Time” löytyy heidän esikoisalbumiltaan KISS. Kappaleen ovat tehneet Karl Mann ja Berlie Lowe. == Kappaleet == # Kissin’ Time (säv. ja san. Karl Mann, sov. Berlie Lowe) # Deuce (säv., san. ja sov. Gene Simmons) == Kokoonpano == * Paul Stanley – rytmikitara, laulu * Gene Simmons – bassokitara, laulu * Ace Frehley – soolokitara, taustalaulu * Peter Criss – rummut, taustalaulu Luokka:Kissin kappaleet Luokka:Vuoden 1974 kappaleet
Ahmed Tidiane Souaré

Ahmed Tidiane Souaré (s. 1951) on guinealainen poliitikko, joka toimi toukokuusta 2008 joulukuun 2008 vallankaapaukseen maansa pääministerinä. Souaré oli vuodesta 1989 eri tehtävissä maan presidentinhallinnossa. Vuonna 2005 hänet nimitettiin kaivosten ja geologian ministeriksi. Hän oli myös tutkimuksen ja korkeakoulutuksen ministerinä. 20\. toukokuuta 2008 presidentti Lansana Conté erotti Lansana Kouyatén väärinkäytöksistä syytetyn hallituksen. Guanan ammattiliittojen edustaja syytti presidenttiä helmikuun 2007 sopimuksen rikkomisesta, jolla oli päätetty veriseksi yltynyt yleislakko ja nimitetty Kouyaté pääministeriksi. Souaréa pidettiin jälleen Contélle läheisenä henkilönä. Lähes välittömästi puhkesi sotilaskapina, kun sotilaat uskoivat menettävänsä palkkarästinsä, jotka Kouyaté oli luvannut maksaa. Maata lähes neljännesvuosisadan hallinnut presidentti Lansana Conté kuoli 22. joulukuuta 2008. Noin kuuden tunnin kuluttua tästä ilmoituksesta asevoimien edustaja ilmoitti hallituksen ja tasavallan instituutioiden hajottamisesta. ==Lähteet== * http://africa.reuters.com/wire/news/usnL20836739.html Luokka:Guinean pääministerit Luokka:Vuonna 1951 syntyneet Luokka:Elävät henkilöt
Bariumsulfaatti

Bariumsulfaatti on valkoinen kidemäinen yhdiste, jonka kaava on BaSO4. Se liukenee huonosti veteen. Sitä käytetään pyrotekniikassa ja valkoisissa maaleissa. Yhdistettä käytetään myös tiheyden ja liukenemattomuuden vuoksi suoliston varjoaineena röntgenkuvauksissa. Vaikka bariumyhdisteet ovat tyypillisesti hyvin myrkyllisiä, ei bariumsulfaattia pidetä myrkyllisenä. Tämä johtuu bariumsulfaatin hyvin huonosta vesiliukoisuudesta. Bariumsulfaattia valmistetaan muista bariumsuoloista, kuten bariumkloridista, käsittelemällä niitä rikkihapolla. :BaCl2 \+ H2SO4 → BaSO4 \+ 2 HCl Baryyttiniminen mineraali koostuu kidejärjestelmältään rombisesta bariumsulfaatista. == Lähteet == == Aiheesta muualla == * * Bariumsulfaatin käyttöturvallisuustiedote, Sigma Aldrich, viitattu 26.12.2014. * Terveyskirjasto: Bariumsulfaatti * PubChem: Barium Sulfate * Toxin and Toxin Target Database (T3DB): Barium sulfate * Kyoto Encyclopedia of Genes and Genomes (KEGG): Barium sulfate * Handbook of mineralogy: Barite (pdf) Luokka:Bariumyhdisteet Luokka:Sulfaatit Luokka:Väriaineet Luokka:WHO:n tärkeimmät lääkkeet
Nothin’ to Lose

Nothin’ to Lose on yhdysvaltalaisen Kiss-yhtyeen ensimmäinen singlejulkaisu, ja se julkaistiin 28. maaliskuuta 1974. "Nothin' to Losen" on kirjoittanut yhtyeen basisti-laulaja Gene Simmons. Sen säkeistöt laulaa basisti-laulaja Gene Simmons, kun taas kertosäkeistöt laulaa rumpali Peter Criss. B-puolen kappale "Love Theme from Kiss" on instrumentaali, ja sen tekemiseen osallistui koko yhtye. Molemmat kappaleet ovat yhtyeen helmikuussa 1974 julkaistulla debyyttialbumilla. Simmonsin mukaan kappale kertoo anaaliseksistä. Kappale on yhtyeen ensimmäinen, jossa on mukana kosketinsotitimia, sillä raidalla vierailee pianoa soittava Bruce Foster. == Kappaleet == # Nothin’ to Lose (säv., san. ja sov. Gene Simmons) # Love Theme from Kiss (instrumentaali, säv., san. ja sov. Paul Stanley, Gene Simmons, Ace Frehley, Peter Criss) Luokka:Kissin kappaleet Luokka:Vuoden 1974 kappaleet
Jalapahartsi

Jalapahartsi on Ipomoea purga -nimisen kasvin juuresta saatavaa hartsia, jonka CAS-numero on 9000-35-5. Se on ollut käytössä ulostuslääkkeenä 1600-luvun alusta. Kasvi on kotoisin Meksikon vuoristosta, mutta sitä viljellään Intiassa ja Jamaikalla. Jalapaa saadaan myös toisesta kasvista Ipomoea simulans, ja sitä sanotaan tampicojalapaksi. ==Lähteet== * Luokka:Yrtit
Dinaariset Alpit

Dinaariset Alpit on maantieteellinen alue ja vuoristo, joka ulottuu Slovenian, Kroatian, Bosnia-Hertsegovinan, Kosovon, Serbian, Montenegron, Albanian ja Pohjois-Makedonian alueelle. Vuoristo on 645 kilometriä pitkä, ja se sijaitsee Adrianmeren itäpuolella. Vuoriston korkein vuori on Maja Jezercë, joka on 2 694 metriä korkea. Vuori sijaitsee Prokletijevuoristossa, Albanian, Montenegron ja Kosovon rajaseudulla. == Geologia == Dinaariset Alpit ovat muodostuneet 50–100 miljoonaa vuotta sitten mesotsooisen ja kenotsooisen maailmankauden aikana dolomiitista, kalkkikivestä ja konglomeraatista muodostuneista sedimenttikivistä. Alue on karstimaata, joka syntyy, kun sadevesi liuottaa maa-aineksesta vesiliukoisen aineksen. Veden läpäistessä maan pinta-ainekset, se kerääntyy pohjavedeksi. Dinaarisilla Alpeilla onkin suuret määrät hyvälaatuista pohjavettä. == Topografia == Dinaariset Alpit ovat Julisten Alppien jatke, jotka ulottuvat Adrianmeren rannan suuntaisesti Pohjois-Albaniaan asti. Dinaariset Alpit ovat karstimaan vuoksi ainutlaatuista aluetta. Karstimaa kattaa puolet vuoristosta. Vuoriston alueella on 130 erillistä karstialuetta. Vuoriston alueella on useita jäätikköjärviä. Vuoriston joet, kuten Neretva, Cetina ja Trebišnjica, laskevat Adrianmereen. Dinaaristen Alppien itäpuoli on Savajoen valuma-aluetta. == Ilmasto == Dinaarisilla Alpeilla on kolmea eri ilmastotyyppiä. Kapealla kaistaleella merenpinnan tasolla on välimerellinen ilmasto, jolle on tyypillistä kuivat ja kuumat kesät sekä kosteat ja sateiset talvet. Ylempänä vuoristossa on Alpeille tyypillinen ilmasto, jossa sataa paljon. Kesät ovat viileitä ja lyhyitä. Talvi on pitkä ja sen aikana sataa runsaasti lunta. Dinaaristen Alppien koillispuolella vallitsee mannerilmasto, jolle ovat tyypillisiä suuret lämpötilan vaihtelut. Kesät ovat kuivia ja lämpimiä, kun taas talvella saattaa olla erittäin kovia pakkasia. == Kasvillisuus ja eläimistö == Dinaarisilla Alpeilla kasvaa tuhansia eri kasvilajeja, joista sadat lajit ovat endeemisiä. Kasvillisuus on erittäin monipuolista ja vaihtelee pyökkimetsistä kuusimetsiin. Kasvillisuusvyöhykkeet muuttuvat Välimeren kasvillisuudesta vuoristojen kasvillisuuteen. Ylimmillä huipuilla on alpiinista kasvillisuutta. Alueella eläviä nisäkkäitä ovat esimerkiksi karhu, ilves, susi ja gemssi. Alueen maanalaisissa luolissa ja järvissä elää sokeita salamantereihin kuuluvia olmeja. == Lähteet == == Aiheesta muualla == * * Luokka:Slovenian vuoristot Luokka:Kroatian vuoristot Luokka:Bosnia-Hertsegovinan vuoristot Luokka:Kosovon vuoristot Luokka:Serbian vuoristot Luokka:Montenegron vuoristot Luokka:Albanian vuoristot Luokka:Pohjois-Makedonian vuoristot
Jalapa

Jalapa voi tarkoittaa seuraavia: == Paikannimenä == === Guatemala === * Jalapa, departementti Guatemalassa * Jalapa, kaupunki Guatemalassa === Meksiko === * Xalapa, kaupunki Veracruzin osavaltiossa * Jalapa, ejido eli yhteisöomistusalue Baja Californian osavaltiossa, Coloradojoen kuivuneella suistoalueella * Jalapa, pieni kaupunki Guerrerossa * Jalapa, pieni kaupunki (San Felipe Jalapa de Díaz, Santa María Jalapa del Marqués) tai kylä (Jalapa del Valle) Oaxacassa * Jalapa, pieni kaupunki Tabascossa === Nepal === * Jalapa, kylä Itä-Nepalissa === Nicaragua === * Jalapa, kunta Nicaraguan Nueva Segovian departementissa lähellä Hondurasin rajaa === Yhdysvallat === * Jalapa, kaupunki Indianan osavaltiossa * Jalapa, Etelä-Carolinan osavaltiossa == Muuta == * jalapahartsi, tavallisesti Ipomoea-suvun kasvien juurista tuotettu, lääkkeenä käytetty aine * ihmekukka (Mirabilis jalapa)
Anthony W. England

Anthony Wayne England (s. 15. toukokuuta 1942) on entinen NASAn astronautti. Hän lensi sukkulalennolla STS-51-F. == Aiheesta muualla == * http://www.jsc.nasa.gov/Bios/htmlbios/england-aw.html Luokka:Yhdysvaltalaiset avaruuslentäjät Luokka:Vuonna 1942 syntyneet Luokka:Elävät henkilöt
Primorjen piiri (Arkangelin alue)

Primorjen piiri () on paikallinen itsehallintoalue Arkangelin alueen pohjoisosassa Venäjällä. Piirin kantaosa rajoittuu pohjoisesta Vienanmereen ja piirin pinta-ala on 46 100 neliökilometriä. Vuoden 2006 alusta lähtien Primorjen piirin alueeseen ovat kuuluneet myös Solovetskin saaret, Pohjoisen jäämeren Frans Joosefin maa ja edellisestä länteen sijaitseva Victorian saari. Hallinnollisena keskuksena toimii piiriin kuulumaton Arkangelin kaupunki. Vuoden 2010 väestönlaskennan mukaan piirissä asui 26 327 henkeä, jotka kaikki katsottiin maaseutuasukkaiksi. Piirin rajojen sisäpuolella sijaitsee kolme piiriin kuulumatonta kaupunkipiiriä: Arkangeli, Severodvinsk ja Novodvinsk. Piiriin kuuluu 19 maalaiskuntaa: * Katunino (ven. Катунино) * Koskogorskoje (ven. Коскогорское; keskuspaikka Bobrovo, ven. Боброво) * Lastola (ven. Ластола) * Letnjaja Zolotitsa (ven. Летняя Золотица) * Lisestrovskoje (ven. Лисестровское; keskuspaikka Okulovo, ven. Окулово) * Ljavljenskoje (ven. Лявленское; keskuspaikka Horkovo, ven. Хорьково) * Lopšenga (ven. Лопшеньга) * Patrakejevka (ven. Патракеевка) * Pertominsk (ven. Пертоминск) * Povrakulskaja (ven. Повракульская) * Primorskoje (ven. Приморское; keskuspaikka Rikasiha, ven. Рикасиха) * Pustošinskoje (ven. Пустошинское; keskuspaikka Odinotška, ven. Одиночка) * Solovetskin saaret (keskuspaikka Solovetskin taajama, ven. Соловецкий) * Talagi (ven. Талаги) * Ujemski (ven. Уемский) * Vaskovo (ven. Васьково) * Voznesenje (ven. Вознесенье) * Zaostrovskoje (ven. Заостровское; keskuspaikka Bolšoje Anisimovo, ven. Большое Анисимово) * Zimne-Zolotitskoje (ven. Зимне-Золотицкое; keskuspaikka Verhnjaja Zolotitsa, ven. Верхняя Золотица) Perinteisiä elinkeinoja ovat merenkulku, kalastus ja maanviljely. Arkangeli-Vaskovon lentoasema sijaitsee piirissä, Vaskovon taajaman lähellä, linnuntietä noin 12 kilometriä Arkangelista etelään. Myös ainakin Solovetskissa ja Frans Joosefin maan Nagurskajassa on lentoasema. ==Lähteet== ==Aiheesta muualla== * Primorjen piirin sivusto * Primorjen piiri Arkangelin alueen sivustolla Luokka:Arkangelin alueen piirit
Tuure Koski

Tuure Kalervo Koski (s. 31. joulukuuta 1969 Espoo) on suomalainen basisti ja säveltäjä. Hän soittaa sekä sähkö- että kontrabassoa. == Koulutus ja yhtyeet == Tuure Koski on opiskellut Sibelius-Akatemiassa, jonka jazzmusiikin koulutusohjelmasta hän valmistui musiikin maisteriksi vuonna 1999. Hän on tunnettu useista yhtyeistä. Yksi merkittävimmistä on ollut progressiivisen jazzmusiikin lippulaiva XL, jossa hänen lisäkseen soittivat Jarmo Saari, Arttu Takalo ja Tomi Salesvuo. Hän soittaa nykyään muun muassa Mr. FoneBonen riveissä, Riku Niemi Orchestrassa, Varjokuva-yhtyeessä ja Laura Sippola &Tuki; -yhtyeessä. == Oma tuotanto == Koski on luotsannut omaa Turgan Trioaan, jossa kanssaan soittavat vibrafonisti Severi Pyysalo ja rumpali Marko Timonen. Yhtye teki konserttikiertueen keväällä 2003. Vuotta myöhemmin trio julkaisi debyyttialbuminsa. ==Diskografia== ===Sooloalbumit=== * Turgan Trio (2004). Rockadillo ZENCD 2091 ===Muu levytuotanto=== * Xlent / XL" (1995) Ondine OCTO 404-2 * Jukola / XL" (1998). Pohjola Records PELPCD 10 * Jeti / XL" (1999). Pohjola Records PELPCD 11 * Live Ballet / XL" (2001). Pohjola Records PELPCD 13 * Mr. Fonebone Live featuring Ingrid Jensen" (2001). Texicalli TEXCD 3000 * Inner voices / Ira Kaspi Town Beat" (2001). Texicalli TEXCD 040 * Karikko / Music of Kari Ikonen" (2001). Fiasko Records FRCD-5 * Taivaalliset tarinat / Levanto & Levanto (2001). Texicalli TEXCD 037 * Manuscript / Manu Dunkel Quartet" (2002). Impala 006 * Surreal / XL" (2002). Pohjola Records PELPCD 14 * Visual / XL" (2003). Pohjola Records PELPCD 15 * Vuohi kaipaa Kalahariin / Levanto & Levanto (2003). Texicalli TEXCD 056 * Thank You For The Kiss / How Many Sisters & Kirmo Lintinen Trio" (2005). Rockadillo ZENCD 2102 * Vuohi ja Kiinan muurin maraton / Levanto & Levanto (2006). Texicalli TEXCD 056 * Hit & Run / Mr. Fonebone" (2007). Texicalli Records TEXCD 3001 * Mieli-EP / Laura Sippola (2008). Jupiter JUP500EP * Vihdoinkin! / Kari Tapio, Paula Koivuniemi, Jorma Kääriäinen & RNO (2008). 2CD, EDEL 2008 / 1108. * Vuohi ja Tahitin täysikuu / Levanto & Levanto (2008). Sony BMG * Toinen / Laura Sippola (2009). Jupiter JUP502CD * Stadion / Laura Sippola (2010). Jupiter JUP509CD ===DVD:t=== * Vihdoinkin! / Kari Tapio, Paula Koivuniemi, Jorma Kääriäinen & RNO (2008) == Aiheesta muualla == * Turgan Rockadillon sivuilla * Mr. FoneBonen kotisivut * XL kotisivut * Tuure Koski Laura Sippolan Tuki-sivuilla * Riku Niemi Orchestran kotisivut * Esittely Iitin musiikkijuhlien sivuilla == Lähteet == Luokka:Suomalaiset basistit Luokka:Suomalaiset jazzmuusikot Luokka:Suomalaiset muusikot Luokka:Vuonna 1969 syntyneet Luokka:Elävät henkilöt
Prometheus (Beethoven)

Prometheus (saks. Die Geschöpfe des Prometheus, op. 43) on Ludwig van Beethovenin säveltämä baletti. Baletin neljäs osa perustuu Beethovenin Eroica- sinfoniaan (op. 55) ja sen muunnelmiin pianolle (op. 35). Beethoven sävelsi Prometheuksen vuosina 1800–1801, ja sen ensiesitys oli 28. maaliskuuta 1801. Baletti ei ensin saavuttanut suurta suosiota, mutta vähän ajan kuluttua siitä tuli yksi suosituimmista baleteista. ==Aiheesta muualla== * Prometheus Nuotit International Music Score Library Project -sivustolla Luokka:Baletit Luokka:Ludwig van Beethovenin teokset Luokka:1800-vuosikymmenen musiikkiteokset
Hyttyskierukka

Hyttyskierukka tai hyttyssavu on palavista (kuten sahajauho) ja myrkyllisistä (kuten pyretriini) aineista puristettu suitsuke, joka palaa hitaasti ja päästää pahanhajuista savua, joka pitää hyttyset loitolla. Katori senkō () on japanilainen hyttyskarkotin. Spiraaliksi kierretty suitsuke sytytetään ja aine palaa hitaasti käryttäen kitkerää savua. Spiraalissa riittää savua parhaimmillaan koko yöksi ja savu riittää yleensä pitämään tavallisimmat hyttyset loitolla. Tiettävästi savu ei aina ole täysin harmitonta ihmisellekään ja ainakin hajuun on totuttauduttava. Kayaributa tarkoittaa Japanissa posliinista astiaa, jossa hyttyskarkotesuitsuketta poltetaan. Astia on useimmiten muotoiltu pienen porsaan muotoiseksi, siten että savu nousee kärsästä ja silmistä. == Lähteet == Luokka:Hyönteistorjunta-aineet Luokka:Japanin tiede ja tekniikka
Primorjen piiri

Primorjen piiri voi tarkoittaa seuraavia hallintoalueita: * Primorjen piiri Arkangelin alueella * Primorjen piiri Pietarin kaupungissa * Entinen hallintoalue Zaporižžjan alueella Ukrainassa
Ismo Hämeenniemi

Ismo Hämeenniemi (s. 1. kesäkuuta 1970 Lappajärvi) on suomalainen 400 metrin aitajuoksija. Hän edusti Lappajärven Veikkoja ja häntä valmensi Matti Takala. Hämeenniemi karsiutui alkuerissä alle 20-vuotiaiden EM-kilpailuissa Varazdinissa 1989. Hän putosi alkuerissä myös Helsingin EM-kilpailuissa 1994. Hämeenniemi edusti Suomea aikuisten maaotteluissa vuosina 1991–1994. Hän kuului Suomen joukkueeseen, joka voitti 4 × 400 metrin maaotteluviestin Tukholmassa elokuussa 1993. Hämeenniemi voitti 400 metrin aitajuoksun Suomen mestaruuden Jyväskylässä 1992 ajalla 50,74 s. SM-hopeaa hän voitti 1991 ja 1994 sekä SM-pronssia 1993 ja 1995. Sisäratojen SM-kilpailuissa hän saavutti 300 metrin aitajuoksussa SM-kultaa 1991 ja SM-hopeaa 1993. Hämeenniemi juoksi 400 metrin aitojen ennätyksensä 49,94 s Lappeenrannassa 26. heinäkuuta 1994. 300 metrin aitajuoksussa hän juoksi ulkoratojen Suomen ennätyksen 36,04 s Helsingissä 26. toukokuuta 1992. Hallissa hän juoksi saman matkan parhaimmillaan aikaan 36,18 s Kuopiossa 20. helmikuuta 1993. == Lähteet == * * European Athletics: Ismo Hämeenniemi Luokka:Suomalaiset 400 metrin aitajuoksijat Luokka:Vuonna 1970 syntyneet Luokka:Elävät henkilöt
Supermax

Supermax on eräissä maissa korkeimpaan turvallisuusluokkaan luokiteltu vankilatyyppi. Tyypillistä supermax-vankiloille on vankien eristäminen toisistaan: ulkoilua ja tapaamisia lukuun ottamatta he viettävät aikansa yhden hengen vankiselleissä. Vanki saa poistua sellistään ainoastaan voimakkaasti kahlittuna, useiden vartijoiden saattamana. == Supermax-vankilat Yhdysvalloissa == Vuonna 1983 Yhdysvaltain liittovaltion Marion Illinois -vankilassa surmattiin kaksi vartijaa samana päivänä. Surmat tapahtuivat korkeimman (Level 6) turvallisuusluokan vankilan tarkimmin vartioidulla, "Control Unit" -tyyppisellä osastolla. Tapauksen jälkeen Marion muutettiin supermax-vankilaksi, mutta koska sitä ei ollut alun perin suunniteltu sellaiseksi, liittovaltio päätti rakentaa uuden supermax-vankilan Florencen kaupungin lähelle Coloradoon. Useat Yhdysvaltain osavaltiot ovat myöhemmin rakentaneet omia supermax-vankiloitaan, joita ovat muiden muassa Boscobel Wisconsinissa, Red Onion ja Wallens Ridge Virginiassa sekä Lucasville Ohiossa. == Kritiikki == Supermax-vankiloita on kritisoitu voimakkaasti siitä, että vangit joutuvat niissä viettämään 22–23 tuntia vuorokaudesta selleissään toisistaan eristettyinä. Ulkoilun (1–2 tuntia/vrk) vangit suorittavat betoniseinin eristetyllä alueella, jonka kattoristikon läpi on mahdollista nähdä pieni osa taivasta. Vangit saavat rajoitetusti tavata lähiomaisiaan tapaamistiloissa luodinkestävän lasin takaa ja keskustella puhelimen välityksellä. Joissakin osavaltioissa tapaamiset hoidetaan videopuhelun välityksellä erillisistä tapaamishuoneista. Ihmisoikeusjärjestö Amnesty Internationalin vuonna 2014 julkaistussa raportissa Entombed: Isolation in the US Federal Prison System kerrottiin, että yhdysvaltalaisessa supermax- vankilassa ADX Florencessa vankeja on pidetty eristyksissä jopa keskimäärin 8,2 vuotta. Amnestyn mukaan pitkäkestoinen eristys aiheuttaa vangeille muun muassa levottomuutta, masennusta, unettomuutta, kohonnutta verenpainetta, vainoharhaisuutta, aistiharhoja ja psykoosia. ==Lähteet== Luokka:Vankilat cs:Supermax
Sydämeeni joulun teen

Sydämeeni joulun teen on suomalainen joululaulu, jonka on säveltänyt Kassu Halonen ja sanoittanut Vexi Salmi. Kappaleen levytti vuonna 1988 Vesa-Matti Loiri samannimiselle albumilleen, ja myöhemmin siitä on tehty useita levytyksiä. Kappale syntyi Flamingo-levy-yhtiön toimistolla marraskuussa 1988, kun sanoittaja ja yhtiön johtaja Vexi Salmi huomasi, että Vesa-Matti Loirin tekeillä olleelta joululevyltä puuttui vielä yksi kappale. Salmi kirjoitti nopeasti tekstin ja vei sen viereisessä huoneessa istuneelle säveltäjä Kassu Haloselle. Salmi antoi ohjeeksi, että mieluiten Bachia kunnioittaen fuugatyyppisesti. Halonen luki Salmen tekstin kolme kertaa, ja hänen päässään alkoi soida. Hän lauloi kappaleen nauhalle katkaisematta nauhoitusta kertaakaan. Taustaksi hän soitti syntetisaattoria. Kun Salmi palasi huoneeseen muuttaakseen tekstistä muutaman sanan, Halonen soitti kappaleen hänelle. Salmi totesi, että mitään muutoksia ei tarvita ja kappale on valmis virsikirjaan. Koko kappaleen tekemiseen ei kulunut puoltakaan tuntia. Kappale äänitettiin seuraavana päivänä, jolloin Loiri lauloi kappaleen levylle yhdellä ainoalla otolla. Levy myi enemmän kuin yksikään toinen joululevy.http://www.vantaanlauri.fi/arkisto/2000/2000-12-05/ajankohtaista/uutisetpaajuttu Vexi Salmen mukaan laulua on vastustettu epäkristillisenä, koska kriitikot pitävät sitä harhaoppisena. Salmen mukaan "ahdasmieliset" saivat laulun vuonna 2005 pois Suomen Lähetysseuran julkaisemasta vihkosesta Kauneimmat joululaulut.Vexi Salmi: Oppimaton ja kirjanoppineet. Iltalehti.fi 19.12.2006. Viitattu 24.2.2009. Tämä osoittautui väärinkäsitykseksi, joka oikaistiin Yleisradion jouluohjelmassa Salmesta. Kauneimmat joululaulut -vihkon laulut vaihdetaan vuosittain. Sen jälkeen laulu onkin palannut vuorollaan Kauneimmat joululaulut -vihkoon. Musiikintekijät ry:n toiminnanjohtaja Martti Heikkilä on huomannut laulua laulettavan usein väärin ja todennut syyksi sen, että Suureen toivelaulukirjaan on päässyt aikoinaan hieman virheellinen sanoitus. Toivelaulukirjasta virheet ovat levinneet muihinkin julkaisuihin, kuten Kauneimmat joululaulut -vihkoon. (Digitilaajille.) == Lähteet == * Kappale Suomen Äänitearkiston tietokannassa * Fono.fi ===Viitteet=== Luokka:Suomalaiset joululaulut Luokka:Vuoden 1988 kappaleet Luokka:Vexi Salmen sanoittamat kappaleet Luokka:Kassu Halosen säveltämät kappaleet
Tettius Julianus

Lucius Tettius Julianus (, ensimmäinen vuosisata) oli roomalainen sotapäällikkö, joka palveli Flavius-sukuisia keisareita, Vespasianusta, Titusta ja Domitianusta ensimmäisen vuosisadan jälkipuoliskolla.Cambridge Ancient History s. 52-53 Hänen alkuvaiheistaan tiedetään vähän, mutta hän oli ilmeisesti erittäin pätevä kenraali ja toimi korkeissa viroissa Rooman armeijassa. Julianus osallistui vuosina 86-88 Domitianuksen Daakian sotiin Tonavan pohjoispuolella, nykyisen Romanian alueella.Bennett s. 29 Daakialaiset, jotka olivat edellisenä vuonna aiheuttaneet katkeran tappion roomalaisille Tapaessa, olivat traakialainen kansa, joka oli jo vuosia tehnyt ryöstöretkiä Tonavan yli etelään, Rooman Moesian provinsseihin.Bennett s. 85-86 Kostaakseen roomalaisten kärsimän tappion, Domitianus kokosi suuren armeijan vuoden 88 sotaretkeä varten. Joukkoja irrotettiin muista valtakunnan provinsseista ja yhteensä sotaretkeen osallistui noin kuusi legioonaa. Domitianus joutui kuitenkin palaamaan Roomaan kesken kaiken, huhujen takia, jotka kertoivat vallankaappauksesta. Keisari jätti armeijan komennon Julianuksen käsiin, joka kohtasi daakialaiset lopulta Tapaessa. Roomalaisen historioitsija, Dio Cassiuksen mukaan Julianus käski ennen taistelua sotilaidensa maalata nimensä kilpiin, jotta heidät voitaisiin tunnistaa paremmin.Dio 67.10 Julianus onnistui kukistaa kuningas Decebaluksen johtamat daakialaiset, mutta roomalaisten tappiot olivat niin suuret ja talvi oli lähellä, joten Julianus ei pystynyt valloittamaan Daakian pääkaupunki Sarmizegethusaa ja varmistaa hyvät rauhanehdot Decebaluksen kanssa. Roomalaiset valmistelivat uutta sotaretkeä seuraavalla vuodelle, mutta uudet levottomuudet muualla pakottivat Domitianuksen solmimaan roomalaisten kannalta huonon rauhansopimuksen daakialaisten kanssa. Tilanne ei ratkennut, ennen kuin keisari Trajanus valloitti Daakian kokonaan vuonna 106. Julianuksen vaiheista tämän jälkeen ei tiedetä mitään. == Lähteet == * * === Viitteet === Luokka:Roomalaiset sotilaat Luokka:Ensimmäisellä vuosisadalla syntyneet Luokka:100-luvulla kuolleet
Petteri Pulkkinen

Petteri Markus Pulkkinen (s. 10. toukokuuta 1973 Ylöjärvi) on entinen suomalainen pikajuoksija ja 400 metrin aitajuoksija. Hän edusti Ylöjärven Urheilijoita, ja häntä valmensi Pentti Pulkkinen. Pulkkinen selviytyi 19-vuotiaiden EM-kilpailuissa Thessalonikissa 1991 toisiin alkueriin 400 metrin aitajuoksussa. Hän kuului lisäksi Suomen joukkueeseen, joka sijoittui kuudenneksi 4 × 100 metrin viestissä ajalla 41,23 s. Saman ikäluokan MM- kilpailuissa Soulissa 1992 hän karsiutui 400 metrin aitajuoksun alkuerissä. Aikuisten arvokilpailuihin hän osallistui pitkällä aitamatkalla Helsingin 1994 EM-, Göteborgin 1995 MM- ja Budapestin 1998 EM-kilpailuissa karsiutuen joka kerta alkuerissä. Pulkkinen edusti Suomea aikuisten maaotteluissa ja Euroopan cupin kilpailuissa vuosina 1994−1998. Hän sijoittui Turussa 1995 toiseksi Euroopan cupin I-divisioonan 400 metrin aitajuoksussa 22-vuotiaiden Suomen ennätysajalla 49,85 s. Samoissa kilpailuissa hän kuului Suomen voitokkaaseen 4 × 400 metrin viestijoukkueeseen. Elokuussa 1998 hän voitti Helsingissä 400 metrin aitojen maaottelujuoksun. Hän voitti samassa lajissa lisäksi 22-vuotiaiden Euroopan cupin kilpailun Lillehammerissa 1994. Pulkkinen voitti 400 metrin aitojen Suomen mestaruuden Lapualla 1995 ajalla 50,99 s ja Oulussa 1998 tuloksella 51,39. SM-hopeaa hän sai Tampereella 1996 ja SM-pronssia Tuusulassa 1994. Lisäksi hän sai SM-hopeaa 400 metrin juoksussa Lappeenrannassa 1997. Sisäratojen SM-kilpailuissa hän voitti kultaa 300 metrin aitajuoksussa 1992, 1995 ja 1996.Finnish Indoor Championships www.gbrathletics.com == Ennätykset == === Ulkoradat === Laji Aika Paikka Vuosi 100 m 10,80 Hämeenlinna 1996 200 m 21,75 Valkeakoski 1992 400 m 47,69 Lappeenranta 1997 300 m aj 36,62 Tukholma 1991 400 m aj 49,85 Turku 1995 === Sisäradat === Laji Aika Paikka Vuosi 60 m 6,89 Turku 1992 400 m 49,00 Jyväskylä 1994 300 m aj 35,56 Tampere 1995 == Lähteet == * === Viitteet === Luokka:Suomalaiset pikajuoksijat Luokka:Suomalaiset 400 metrin aitajuoksijat Luokka:Vuonna 1973 syntyneet Luokka:Elävät henkilöt
Naisten maantiejuoksun maailmanmestaruuskilpailut

Naisten maantiejuoksun maailmanmestaruuskilpailut järjestettiin vuosina 1983–1991. Vuosina 1983 ja 1984 matkana oli 10 kilometriä ja vuodesta 1985 lähtien 15 kilometriä. Kilpailut järjesti kansainvälinen yleisurheiluliitto IAAF. Vuodesta 1992 lähtien on järjestetty miehille ja naisille puolimaratonin maailmanmestaruuskilpailut. Vuosina 2006–2007 kilpailut järjestettiin nimellä maantiejuoksun maailmanmestaruuskilpailut. == Kisapaikkakunnat == Vuosi Pvm Paikkakunta 1983 4. joulukuuta San Diego, Yhdysvallat 1984 11. marraskuuta Madrid, Espanja 1985 2. joulukuuta Gateshead, Yhdistynyt kuningaskunta 1986 9. marraskuuta Lissabon, Portugali 1987 21. marraskuuta Monte Carlo, Monaco 1988 20. maaliskuuta Adelaide, Australia 1989 23. syyskuuta Rio de Janeiro, Brasilia 1990 14. lokakuuta Dublin, Irlanti 1991 13. lokakuuta Nieuwegein, Alankomaat == Mitalistit == Vuosi Voittaja Toinen Kolmas 1983 Wendy Sly 32.23 Betty Springs 32.23 Lesley Welsh 32.41 1984 Aurora Cunha 33.04 Rosa Mota 33.18 Carole Bradford 33.25 1985 Aurora Cunha 49.17 Judi St. Hilaire 49.25 Carole Bradford 49.59 1986 Aurora Cunha 48.31 Rosa Mota 48.35 Carla Beurskens 48.36 1987 Ingrid Kristiansen 47.17 Nancy Tinari 48.53 Maria Curatolo 49.15 1988 Ingrid Kristiansen 48.24 Wang Xiuting 50.18 Zoya Ivanova 50.28 1989 Wang Xiuting 49.34 Zhong Huandi 49.44 Auroa Cunha 50.06 1990 Iulia Negura 50.14 Francie Larrieu Smith 50.15 Zhong Huandi 50.19 1991 Iulia Negura 48.42 Andrea Wallace 48.43 Uta Pippig 48.44 == Joukkuekilpailu == Vuonna 1984 joukkueiden lopputuloksiin laskettiin kolmen parhaan juoksijan aika, muina vuosina sijalukupisteet. Vuosi Voittaja Toinen Kolmas 1983 12 19 32 1984 1.41.24 1.42.33 1.43.11 1985 19 20 36 1986 20 24 26 1987 32 32 46 1988 21 31 37 1989 10 15 24 1990 27 47 62 1991 22 24 31 == Lähteet == * Luokka:Yleisurheilukilpailut
Puertoriconkerttuli

Puertoriconkerttuli (Setophaga angelae) on Puerto Ricolla endeemisenä elävä harvinainen kerttulilaji. Se löydettiin vasta vuonna 1971. Lajinimi on annettu lajin toisen löytäjän, Angela K. Keplerin kunniaksi. Laji on noin 12 sentin kokoinen ja valkomustan kirjava. Se syö pieniä hyönteisiä lehtien pinnalta. Puertoriconkerttuleita elää Puerto Ricon sisämaassa ainakin kahdella alueella. Sitä arvioidaan olevan jäljellä noin 1 800 yksilöä.Birdlife == Lähteet == Luokka:Loistokerttulit Luokka:Uhanalaiset linnut
STS-51-F

STS-51-F (myös Spacelab 2) oli avaruussukkula Challengerin kahdeksas lento ja NASAn avaruussukkulaohjelman yhdeksästoista sukkulalento. Lento alkoi 29. heinäkuuta 1985 ja loppui 6. elokuuta. Lennon ensisijainen hyötykuorma oli Spacelab 2. Laukaisun aikana sukkulan päämoottorien antureissa tapahtuneiden vikaantumisten vuoksi lennolla suoritettiin "Abort to Orbit" (ATO) -hätätoimenpide. Lento kuitenkin onnistui mutta aiottua matalammalla kiertoradalla. Lento jäi ainoaksi sukkulalennoksi, jolla käytettiin mitään sukkulan hätätoimenpiteistä. STS-051-F Luokka:Vuoden 1985 avaruustoiminta
Johann Altfuldisch

Johann Altfuldisch (11. marraskuuta 1911 Brückenau, Saksa – 28. toukokuuta 1947 Landsberg am Lech, Baijeri, Saksa) oli saksalainen kansallissosialisti, SS-mies ja sotarikollinen toisen maailmansodan aikana natsi-Saksassa. Arvoltaan hän oli SS-Obersturmführer. Altfuldisch kuului Mauthausenin keskitysleirin johtoon, ja hän toimi leirin keskiosan varapäällikkönä. Hän oli kansallissosialistisen puolueen varhainen kannattaja ja liittyi SS:ään. Vuodesta 1936 hän työskenteli Sachsenhausenin keskitysleirissä. 1938 hän liittyi Waffen-SS:ään. Hän palveli 1938–1945 Mauthausenin keskitysleirin toiseksi korkeimpana upseerina. Sodan jälkeen hän joutui yhdysvaltalaisten sotavankeuteen. Hänet tuomittiin kuolemaan sotarikoksista Dachaun oikeudenkäynnissä, sillä todistajien mukaan hän ei vain ollut antanut tappokäskyjä vaan surmasi itse henkilökohtaisesti leirivankeja. Hänet hirtettiin Landsbergin vankilassa vuonna 1947. Luokka:SS-sotilaat Luokka:Sotarikoksista teloitetut Luokka:Vuonna 1911 syntyneet Luokka:Vuonna 1947 kuolleet
Matti Viitala

Matti Tapani Viitala (s. 26. maaliskuuta 1966 Pyhäjärvi Ol) on entinen suomalainen korkeushyppääjä. Hän edusti Pyhäjärven Pohtia ja häntä valmensi Toivo Saano. Viitala sijoittui 19-vuotiaiden EM-kilpailuissa Cottbusissa 1985 kolmanneksitoista tuloksella 210 cm. Splitin EM-kilpailuissa 1990 hän putosi loppukilpailusta oltuaan karsinnassa kolmastoista tuloksella 224 cm. Sisäratojen EM-kilpailuissa Pariisissa 1994 hän karsiutui loppukilpailusta. Viitala edusti Suomea aikuisten maaotteluissa ja Euroopan cupin kilpailuissa vuosina 1986−1995. Hän voitti korkeuskilpailun Suomen ja Ruotsin välisissä ulkoratamaaotteluissa Helsingissä 1990 sekä Tukholmassa ja Evryssä 1993. Hallimaaottelun hän voitti Tukholmassa 1992, Växjössä 1994 (ennätyksellään 226 cm) ja Kuopiossa 1995. Viitala hyppäsi ulkoratojen ennätyksensä 225 cm Helsingissä 1990. Viitala voitti ulkoratojen Suomen mestaruuden Oulussa 1990 tuloksella 220 cm. SM-hopeaa hän saavutti 1986, 1991, 1992, 1994, 1995 ja 1996 sekä SM-pronssia 1987 ja 1993. Sisäratojen Suomen mestaruuden hän voitti vuosina 1986, 1989, 1990, 1992 ja 1995.Finnish Indoor Championships www.gbrathletics.com == Lähteet == * === Viitteet === Luokka:Suomalaiset korkeushyppääjät Luokka:Vuonna 1966 syntyneet Luokka:Elävät henkilöt
Günther Anhalt

Günther Anhalt (23. tammikuuta 1906 - 27. huhtikuuta 1945) oli saksalainen SS- mies toisen maailmansodan aikana. Hänen on epäilty osallistuneen Wormhoudtin joukkomurhaan vuonna 1940. == Nuoruus == Hän oli syntynyt Breslaussa Preussin Sleesiassa. Hän liittyi natsipuolueeseen 1. kesäkuuta 1932 ja seuraavana vuonna SS Stabswache "Berliniin", tarkkaan valittuun 240-miehiseen SS:n henkivartioyksikköön. 17\. lokakuuta 1934 hänet ylennettiin SS- Hauptscharführeriksi Leibstandarte SS "Adolf Hitler"-divisioonan 7. komppaniaan. Anhalt ylennettiin SS-Untersturmführer on 10. huhtikuuta 1935 ja SS-Obersturmführeriksi 9. marraskuuta 1936, jolloin hän otti 7. komppanian komennon. Hänen komppaniansa toimi kunniavartijona Ribbentropin ja Cianon allekirjoittaessa Saksan ja Italian välisen ystävyyssopimuksen. == II maailmansota == II maailmansodan alussa hän otti osaa Puolan sotaretkeen Wilhelm Mohnken alaisuudessa. Hän haavoittui Puolassa ja sai ylennyksen SS- Hauptsturmführeriksi. Hän saattoi ottaa osaa 90 brittisotavangin joukkomurhaan kostona Sepp Dietrichin väitetystä kuolemasta. 6. huhtikuuta 1941 Anhalt sai komentoonsa divisioonansa 1. insinöörikomppanian, ja Venäjän sotaretken alettua IV pataljoonan. 1. syyskuuta 1941 hänet ylennettiin SS- Sturmbannführeriksi. Hän toimi Leibstandarte-divisioonan III ja IV pataljoonien komentajana. Seuraavaksi hänet siirrettiin SS:n sotilaspoliisiin ja ylennettiin SS-Obersturmbannführeriksi 22. marraskuuta 1943. == Viimeiset päivät == 1\. heinäkuuta 1944 Anhalt siirrettiin ja ylennettiin SS- Standartenführeriksi, ja hänestä tuli SS-poliisiprikaati "Anhaltin" komentaja. Taistelustaan itärintamalla hän sai Ritariristin 12. elokuuta 1944. 26. tammikuuta 1945 hänet ylennettiin SS:n vapaaehtoisen jalkaväkirykmentti 87. komentajaksi. Saman vuoden maaliskuussa hänestä tuli SS:n poliisirykmentti 98:n komentaja. Rykmentti otti osaa Berliinin taisteluun, jossa Anhalt kaatui 27. huhtikuuta 1945. Luokka:SS-sotilaat Luokka:Sotarikoksista syytetyt Luokka:Vuonna 1906 syntyneet Luokka:Vuonna 1945 kuolleet
Lasse Akselin

Lasse Olavi Akselin (s. 20. huhtikuuta 1968 Pori) on suomalainen moukarinheittäjä. Hän edusti Forssan Salamaa ja häntä valmensivat Heikki Akselin ja Harri Huhtala. Akselin sijoittui kuudenneksi 19-vuotiaiden EM- kilpailuissa Birminghamissa 1987 tuloksella 64,92 m. Göteborgin MM- kilpailuissa 1995 hän karsiutui loppukilpailusta heitettyään 70,82 m. Hän edusti Suomea aikuisten maaotteluissa vuosina 1991–1996 ja voitti maaottelukilpailun Helsingissä elokuussa 1992. Akselin voitti Suomen mestaruuden Helsingissä 1991 tuloksella 71,94 m ja Jyväskylässä 1992 heitettyään 74,16 m. SM-hopeaa hän sai 1995 ja 1996. Hän heitti ennätyksensä 75,14 m Espoossa 27. toukokuuta 1995. == Lähteet == * Luokka:Suomalaiset moukarinheittäjät Luokka:Vuonna 1968 syntyneet Luokka:Elävät henkilöt
Eemsmond

Eemsmond on kunta Groningenin provinssissa Alankomaissa. Kunnassa on arviolta 15 815 asukasta (vuonna 2016) ja sen pinta-ala on 189,81 neliökilometriä. == Asutuskeskukset == Eemshaven, Eppenhuizen, Kantens, Oldenzijl, Oosteinde, Oosternieland, Oudeschip, Roodeschool, Rottum, Startenhuizen, Stitswerd, Uithuizen, Uithuizermeeden, Usquert, Warffum, Zandeweer. Kuntaan kuuluu myös asumattomat saaret Rottumeroog ja Rottumerplaat. == Lähteet == == Aiheesta muualla == Luokka:Groningenin kunnat
Starsailor

Starsailor on vuonna 2000 perustettu englantilainen, Chorleystä ja Wiganista lähtöisin oleva rockyhtye. Vuoteen 2006 mennessä heillä on ollut kolme lista- albumia sekä kymmenen Top 40- singleä Ison-Britannian singlelistalla. Starsailorin oli buukattu vuoden 2004 Provinssirockin yhdeksi pääesiintyjäksi, mutta yhtye perui tulonsa. ==Yhtyeen jäsenet== * Ben Byrne – rummut * James 'Stel' Stelfox – basso * James Walsh – laulu/kitara * Barry Westhead – koskettimet Tavalliset "keikkajäsenet": * Mark Collins – kitara (2003–2004) * Richard 'Echoboy' Warren – kitara, huuliharppu (2005–) ==Diskografia== ===Albumit=== *"Love Is Here" (8.10.2001) EMI #2 UK, #129 US *"Silence Is Easy" (15.9.2003) EMI #2 UK *"On the Outside" (17.10.2005) EMI #13 UK *"All the Plans" (9.3.2009) Virgin Records *"All This Life" (2017) ===Ison- Britannian singlet=== Levyltä "Love Is Here": *"Fever" #18 *"Good Souls" #12 *"Alcoholic" #10 *"Lullaby" #36 *"Poor Misguided Fool" #23 Levyltä "Silence Is Easy": *"Silence Is Easy" #9 *"Born Again" #40 *"Four to the Floor" #24 UK, #1 Ranska Levyltä "On the Outside": *"In the Crossfire" #2 *"This Time" #24 *"Keep Us Together" #47 Levyltä "All the Plans": *"Tell Me It's Not Over" (2.3.2009) == Aiheesta muualla == *Official Starsailor site *Official Starsailor Fansite *Starsailor fan site *Starsailor German fan site *MTV biography * *Starsailor - Live set at Werchter Festival 2006, YouFM (dab radio broadcast) *Seatwave interviews James Walsh at the 2008 Indy Awards Luokka:Brittiläiset rockyhtyeet
Franz Augsberger

Franz Augsberger (10. lokakuuta 1905, Wien, Itävalta-Unkari – 19. maaliskuuta 1945, Neustadt, Sleesia, Saksa) toisen maailmansodan aikainen SS- kenraalimajuri (Brigadeführer), joka komensi vuosina 1942-1945 kaatumiseensa asti virolaista 20. Waffen-SS:n krenatööridivisioonaa. == Nuoruus == Hän oli syntynyt hotellinomistajan pojaksi Wienissä Itävalta-Unkarissa. Hän liittyi SA:han 30. lokakuuta 1930 ja Saksan kansallissosialistiseen työväenpuolueeseen samana päivänä. Vuoteen 1932 hän työskenteli arkkitehtina Wienissä. Hän oli jonkin aikaa työssä Norjassa ja oppi norjan kielen. Vuoteen 1933 hän työskenteli Wienissä Saksan kansallissosialistisen puolueen propagandapäällikkönä, kunnes puolue kiellettiin. Hän liittyi 1932 SS:ään ja muutti pian Saksaan. Hän eteni SS-rivimiehestä SS-kapteeniksi (Hauptsturmführer) vuoteen 1937 mennessä. == Toinen maailmansota == Toisen maailmansodan alettua hän työskenteli aluksi Konstantin von Neurathin adjutanttina Böömissä ja Määrissä. Hänet ylennettiin SS-majuriksi (Sturmbannführer) 1. elokuuta 1939. 10. helmikuuta 1941 hänestä tuli SS:n Standarte-7 pataljoonan komentaja. 1. joulukuuta 1941 hänet ylennettiin SS- Sturmbannführeriksi. Hän ansaitsi ensimmäisen ja toisen luokan rautaristit 1941 ja jalkaväen hyökkäysmerkin seuraavana vuonna. Hän sai myös ylennyksen everstiluutnantiksi (Obersturmbannführer) esimiehensä kenraalimajuri Karl- Maria Demelhuberin esityksestä. == Viron legioona == Lokakuussa 1942 Adolf Hitler nimitti hänet virolaisen vapaaehtoislegioonan komentajaksi ja hänet siirrettiin Viroon. Hänet myös ylennettiin SS-everstiksi (Standartenführer). Tammikuussa 1944 prikaati laajennettiin 20. Estnische SS-Freiwilligen- divisioonaksi ja toukokuussa samana vuonna 20. Waffen-SS:n krenatööridivisioonaksi (1. virolainen). Augsberger ylennettiin SS- Oberführeriksi tammikuussa 1944 ja SS-Brigadeführeriksi kesäkuussa 1944. == Viimeiset vaiheet == Augsberger johti divisioonansa peräytymistä Sleesiaan. 10. maaliskuuta 1945 Franz Augsberger kaatui taistelussa lähellä Neustadtia ulosmurtautumisyrityksessä neuvostojoukkojen piirittämästä Oppelnin kaupungista. Kaksi päivää aikaisemmin hän oli ansainnut ritariristin marsalkka Ferdinand Schörneriltä Oppelnin kaupungin puolustuksesta. Luokka:SS-kenraalit Luokka:Vuonna 1905 syntyneet Luokka:Vuonna 1945 kuolleet
Otto Kumm

Otto Kumm (1. lokakuuta 1909 Hampuri, Saksa – 23. maaliskuuta 2004 Offenburg, Saksa) oli saksalainen SS-Brigadeführer ja Waffen-SS:n kenraalimajuri toisessa maailmansodassa. Hän toimi muun muassa SS-divisioona Prinz Eugenin komentajana ja komensi vuonna 1945 SS-divisioona Leibstandarte Adolf Hitleriä joukko- osaston antautumiseen asti. Hänelle myönnettiin rautaristin ritariristi tammenlehvin ja miekoin. Sodan jälkeen hän oli yksi Waffen-SS-veteraanien HIAG-järjestön perustajista. Otto Kummille myönnetyt mitalit: *Musta haavoittumismerkki *Hopeinen jalkaväen ansiomerkki *Ensimmäisen ja toisen luokan rautaristit *Kultainen Saksan risti *Rautaristin ritariristi miekoilla ja tammenlehvillä Luokka:SS-kenraalit Luokka:Vuonna 1909 syntyneet Luokka:Vuonna 2004 kuolleet
Mika Laaksonen (moukarinheittäjä)

thumb|Laaksonen, 1995 Mika Markku Juhani Laaksonen (s. 21. maaliskuuta 1968 Sippola) on suomalainen yleisurheiluvalmentaja ja entinen moukarinheittäjä. Urheilu-urallaan hän edusti Suomessa Inkeroisten Terhoa ja häntä valmensivat Seppo J. Mänttäri, Martti Karhu ja Raimo Ahola. Laaksonen karsiutui loppukilpailusta Helsingin EM-kilpailuissa 1994 tuloksella 72,88 m ja Göteborgin MM-kilpailuissa 1995 heitettyään 72,20 m. Hän edusti Suomea aikuisten maaotteluissa ja Euroopan cupin kilpailuissa vuosina 1993−1997. Laaksonen voitti Suomen mestaruuden Tuusulassa 1994 tuloksella 75,22 m. SM- hopeaa hän saavutti 1993 ja 1997 sekä SM-pronssia 1992, 1995 ja 1996. Hän heitti ennätyksensä 76,22 m El Pasossa 13. huhtikuuta 1996. Laaksonen opiskeli yliopistossa El Pasossa Texasissa vuosina 1992–1998. Hän voitti NCAA:n mestaruuden moukarinheitossa vuonna 1992 ja painonheitossa sisäradoilla samana vuonna. Valmistumisensa jälkeen hänet palkattiin yliopistonsa yleisurheilujoukkueen apuvalmentajaksi ja vuonna 2010 päävalmentajaksi. == Lähteet == * === Viitteet === Luokka:Suomalaiset moukarinheittäjät Luokka:Suomalaiset yleisurheiluvalmentajat Luokka:Vuonna 1968 syntyneet Luokka:Elävät henkilöt
Esa Jantunen

Esa Jantunen (s. 20. syyskuuta 1965) on entinen suomalainen moukarinheittäjä. Hän edusti Lappeenrannan Urheilu-Miehiä ja häntä valmensi Martti Jantunen. Jantunen karsiutui loppukilpailusta Splitin EM-kisoissa 1990 oltuaan karsinnan seitsemästoista tuloksella 71,60 m. Hän edusti Suomea aikuisten maaotteluissa vuosina 1989−1992 ja voitti maaottelun moukarikilpailun Helsingissä vuosina 1990 ja 1991. Jantunen saavutti SM-hopeaa 1990 ja 1992 sekä SM-pronssia 1989. Hän heitti ennätyksensä 76,02 m Kuortaneella 23. kesäkuuta 1990. == Lähteet == * Luokka:Suomalaiset moukarinheittäjät Luokka:Vuonna 1965 syntyneet Luokka:Elävät henkilöt
Everybody’s in Show-Biz – Everybody’s a Star

Everybody's in Show-Biz – Everybody's a Star (tunnetaan myös lyhyemmin Everybody's in Show-Biz) on The Kinksin alkusyksystä 1972 julkaistu tupla- albumi. Kyseisellä levyllä Ray Daviesin sanoitukset muuttuivat teatraalisempaan suuntaan. Albumin kakkoslevy on liveäänite Carnegie Hallista, New York Citystä. Vuonna 1998 julkaistussa CD-versiossa kaikki kappaleet sisältyvät yhdelle levylle. Albumin tunnetuin kappale on kuusiminuuttinen ”Celluloid Heroes”, joka myöhemmin on noussut klassikoksi, vaikkei ilmestyessään singlenä saavuttanutkaan menestystä. Kappaleessa mainitaan nimeltä useita näyttelijöitä, kuten Greta Garbo, Rudolph Valentino ja Marilyn Monroe. Juice Leskinen Slam levytti kappaleesta vuonna 1978 oman suomenkielisen käännöksensä ”Paperitähdet”. Myös kappale ”Supersonic Rocket Ship” julkaistiin singlenä ja se nousi brittilistan sijalle 16 toukokuussa 1972, useaa kuukautta ennen itse albumin julkaisua. ==Kappaleet== *Kaikki kappaleet kirjoittanut Ray Davies, ellei toisin mainita. *Vuonna 1998 julkaistulla CD-painoksella kaikki kappaleet sisältyvät yhdelle levylle. ===LP 1=== A-puoli # # # # # B-puoli # * # # # # ===LP 2=== A-puoli # # # # # B-puoli # * # # # # # ===Vuoden 1998 CD-painoksen bonuskappaleet=== # * # ==Painokset== Formaatti Valtio Levy-yhtiö ja tunnus Julkaistu LP RCA Victor DPS 2035 1. syyskuuta 1972 LP RCA Victor (RCA Electronica) 104.7016 1973 CD Rhino R2 70935 26. kesäkuuta 1990 CD Konk/Velvel 63467-79720-2 14. heinäkuuta 1998 ==Kokoonpano== ===The Kinks=== *Ray Davies – kitara, laulu *Dave Davies – soolokitara, laulu *Mick Avory – rummut *John Dalton – bassokitara *John Gosling – kosketinsoittimet ===Vierailijat=== *Alan Holmes (studiolevyllä) – baritonisaksofoni, klarinetti, huilu *Davy Jones (livelevyllä) – baritonisaksofoni, klarinetti ==Lähteet== * ===Viitteet=== Luokka:The Kinksin albumit Luokka:Vuoden 1972 albumit
Jorma Markus

Jorma Aimo Antero Markus (s. 28. marraskuuta 1952 Tyrnävä) on suomalainen keihäänheittäjä. Hän edusti Tyrnävän Tempausta. Markus putosi loppukilpailusta Stuttgartin EM-kilpailuissa 1986 oltuaan karsinnassa neljästoista tuloksella 77,42 m. Hän edusti Suomea aikuisten maaotteluissa vuosina 1982−1986 sijoittuen parhaimmillaan toiseksi Tukholmassa 1985. Markus on kilpaillut myös veteraanisarjoissa saavuttaen 40-vuotiaiden MM-kultaa vuonna 1993http://www.gbrathletics.com/ic/wmcm.htm sekä 40-vuotiaiden EM-kultaa vuonna 1994 ja 45-vuotiaiden EM-kultaa vuonna 2000http://www.gbrathletics.com/ic/evcm.htm. Markus saavutti SM-hopeaa 1984 ja 1985. Hän heitti vanhalla keihäsmallilla ennätyksekseen 90,18 m Tyrnävällä 6. kesäkuuta 1982 ja nykymallilla 82,62 m Pihtiputaalla 1. heinäkuuta 1990. Markus on valmentanut muun muassa Seppo Rätyä, Päivi Alafranttia ja Sami Saksiota. == Lähteet == * ===Viitteet=== Luokka:Suomalaiset keihäänheittäjät Luokka:Suomalaiset yleisurheiluvalmentajat Luokka:Vuonna 1952 syntyneet Luokka:Elävät henkilöt
Tero Saviniemi

Tero Tapani Saviniemi (s. 8. heinäkuuta 1963 Tampere) on entinen suomalainen keihäänheittäjä. Hän edusti Tampereen Pyrintöä. Saviniemi sijoittui viidenneksi 19-vuotiaiden EM-kilpailuissa Utrechtissa 1981 tuloksella 74,56 m. Los Angelesin olympialaisissa 1984 hän karsiutui loppukilpailusta oltuaan karsinnassa seitsemästoista tuloksella 76,46 m. Saviniemi voitti Suomen mestaruuden Kajaanissa 1984 vanhan keihäsmallin ennätyksellään 86,78 m. == Lähteet == * Luokka:Suomalaiset keihäänheittäjät Luokka:Vuonna 1963 syntyneet Luokka:Elävät henkilöt
Asko Pesonen

Asko Samuli Pesonen (s. 15. huhtikuuta 1943 Kiuruvesi) on suomalainen korkeushyppääjä. Hän edusti Iisalmen Visaa ja häntä valmensi Rauno Niskanen. Pesonen sijoittui Helsingin EM-kilpailuissa 1971 viidenneksi tuloksella 214 cm. Grenoblen sisäratojen EM-kilpailuissa 1972 hän oli kuudes ylitettyään 217 cm. Rooman EM-kilpailuissa 1974 hän sijoittui kymmenenneksi tuloksella 210 cm. Pesonen edusti Suomea aikuisten maaotteluissa ja Euroopan cupin kilpailuissa vuosina 1969−1977. Vuonna 1973 hän voitti Euroopan cupin karsintakilpailun Celjessä ja sijoittui Edinburghin finaalissa toiseksi. Maaottelujen korkeuskilpailun hän voitti Helsingissä, Oslossa ja Wuppertalissa 1971, Helsingissä ja Tukholmassa 1973 sekä Oulussa 1977. Syksyllä 1977 Euroopan cupin finaalissa Helsingissä Pesonen jäi kiinni steroidien käytöstä yhdessä Seppo Hovisen ja Markku Tuokon kanssa. He saivat IAAF:lta elinikäisen kilpailukiellon, mutta SUL:n anomuksesta kilpailukielto päättyi 13. elokuuta 1978. Pesonen voitti ulkoratojen Suomen mestaruuden Oulussa 1971, Hyvinkäällä 1973, Jyväskylässä 1974, Turussa 1976 ja Tampereella 1977. SM-hopeaa hän sai 1972 ja 1975 sekä SM-pronssia 1970. Sisäratojen Suomen mestaruuden hän voitti 1970, 1971 ja 1973Finnish Indoor Championships www.gbrathletics.com . Hän hyppäsi parhaan tuloksensa 219 cm Göteborgin hallimaaottelussa 5. helmikuuta 1972. Ulkoradoilla 178-senttinen Pesonen hyppäsi Vaalassa 27. kesäkuuta 1971 ennätyksekseen 217 cm, joka sivusi Reijo Vähälän Suomen ennätystä. Myöhemmin Pesonen sivusi Suomen ennätystä 217 vielä kolmesti. Pesonen on kilpaillut myös veteraanisarjoissa ja hän hyppäsi vielä 45-vuotiaana 200 cm ja 55-vuotiaana 182 cm. Vuonna 2012 Pesonen hyppäsi uuden 65-vuotiaiden halliennätyksen 156 senttiä www.sul.fi/uutiset. == Lähteet == * === Viitteet === Luokka:Suomalaiset korkeushyppääjät Luokka:Dopingrikkomuksesta tuomitut suomalaiset Luokka:Dopingrikkomuksesta tuomitut yleisurheilijat Luokka:Vuonna 1943 syntyneet Luokka:Elävät henkilöt
Brenda Vaccaro

Brenda Buell Vaccaro (s. 18. marraskuuta 1939 Brooklyn, New York, Yhdysvallat) on yhdysvaltalainen Golden Globe ja Emmy-palkittu näyttelijä, joka on saanut myös Oscar-ehdokkuuden elokuvasta Kerta ei riitä koskaan. Vaccaro on tehnyt urallaan myös muutamia äänirooleja muun muassa Jetsoneihin, Smurffeihin ja Johnny Bravoon. ==Elämäkerta== Vaccaro syntyi Brooklynissa italialais- amerikkalaiseen perheeseen Christine M. ja Mario A. Vaccarolle. Hän kuitenkin kasvoi Texasissa, jossa Vaccaron vanhemmat perustivat ravintolan Mario's Restaurant. Hän valmistui Thomas Jefferson High Schoolista vuonna 1958, jonka jälkeen Vaccaro palasi New Yorkiin opiskelemaan näyttelemistä. Vuonna 1961 hän teki ensiesiintymisensä Broadwaylla komedianäytelmässä Everybody Loves Opal. ==Ura== Vaccaro on tehnyt useita äänirooleja. Hän on myös näytellyt Gloria Tribbiania Frendeissä yhden jakson ajan. ==Aiheesta muualla== * Viralliset sivut * Brenda Vaccaro TV.comissa * Brenda Vaccaro Voice Chasersissa Luokka:Yhdysvaltalaiset teatterinäyttelijät Luokka:Yhdysvaltalaiset televisionäyttelijät Luokka:Golden Globe -palkinnon saajat Luokka:Vuonna 1939 syntyneet Luokka:Elävät henkilöt
Reijo Byman

Reijo Tapio Byman (s. 12. lokakuuta 1955 Sipoo) on suomalainen pika- aitajuoksija. Hän edusti IF Sibbo-Vargarnaa ja häntä valmensivat Taisto Olenius ja Hannu Salmi. Byman karsiutui alkuerissä Ateenan EM-kilpailuissa 1982, mutta sijoittui kahdeksanneksi Göteborgin 1984 sisäratojen EM- kilpailujen 60 metrin aitajuoksussa ajalla 8,03 s. Hän edusti Suomea aikuisten maaotteluissa ja Euroopan cupin kilpailuissa vuosina 1974−1983 sijoittuen maaotteluissa useita kertoja toiseksi. Byman saavutti Kalevan kisoissa hopeaa 110 metrin aitajuoksussa 1977, 1979, 1980, 1981, 1982 ja 1983 sekä pronssia 1978. Hän juoksi ennätyksensä 13,96 s Kotkassa 7. heinäkuuta 1983. Sisäradoilla hän voitti 60 metrin aitojen Suomen-mestaruuden 1979 ja 1984; jälkimmäisen ennätyksellään 7,89 sFinnish Indoor Championships www.gbrathletics.com . == Lähteet == * === Viitteet === Luokka:Suomalaiset pika-aitajuoksijat Luokka:Vuonna 1955 syntyneet Luokka:Elävät henkilöt